Kurpiai (Lenkijos etnografinė grupė)

Kurpiai () – etnografinė lenkų tautos žmonių grupė gyvenanti Lenkijos Mazovijos regione Palenkės vaivadijos šiaurės vakariniame kampe ir Mazovijos vaivadijos šiaurės rytiniame kampe. Tai subetninė mazovų etninės grupės dalis. Kurpiai daugiausiai gyvena Kurpių girios teritorijoje. Gyvendami girioje, izoliuoti nuo aplinkinių regionų, kurpiai sukūrė savitą kultūrą ir papročius. 1927 m. birželio 19 d. Novogrude buvo atidarytas Etnografinis Kurpių muziejus.

Pavadinimo kilmė 

Anksčiau Kurpiai buvo vadinami miškiniais, laukiniais (puszczaki), bet šie žmonės iš liepų gamindavo karninius batus, kuriuos vadindavo kurpś. Taip ir atsirado pavadinimas kurpiai (kurpie). Kurpių vardu dar vadinama Kurpių giria, Kurpių lyguma ir Kurpių kaimas.

Istorija 

Pirmieji gyventojai į tankiai apaugusią Kurpių girią atsikėlė apie X a. amžių. Pirmieji gyventojai vertėsi žvejyba, bitininkyste, medžiokle ir ilgainiui iškirstose vietose žemės ūkiu. XIV a. girią kolonizavo Mazovijos kunigaikštis Janušas I Varšuvietis. 1563 m. girioje įvyko didelis gaisras. 1656 m. Švedų tvano metu kurpiai nesėkmingai priešinosi švedų kariuomenei. 1673 m. įkurtas Lipnikų kaimas, kuriame gyveno apie 1,000 žmonių. 1735 m. kurpiai kovojo karaliaus Stanislovo Leščinskio pusėje prieš rusų ir saksų kariuomenes. Mūšio metu prie Jednačevo kaimo žuvo kurpių herojus Stach Konwa. 1794 m. sukilimo metu buvo organizuojami kurpių pulkai. 1795 m. regionas atiteko Prūsijos karalystei, tuo metu regione gyveno 51,432 gyventojai. 1831 m. sukilimo metu kurpiai vadovaujami Józef Zaliwski kovėsi prieš Rusijos kariuomenę. 1880–1910 m. nemaža dalis kurpių emigravo į JAV.

Nuorodos 

 Kurpių tinklalapis (lenk.);
 Aprašymas apie regioną (angl.);
 Aprašymas apie Mazovijos istoriją (angl.);
 Aprašymas apie Kurpių istoriją (angl.) ;
 Aprašymas apie Kurpius (angl.) ;
 Aprašymas apie Kurpių tradicijas (lenk.);
 Turizmas Kurpių krašte (lenk.);
 Kurpių šventės (lenk.);
 Aprašymas apie Kurpius Lenkijos Karalystės ir kitų slavų kraštų geografiniame žodyne, Tom IV (Kęs – Kutno) z 1883 m. (lenk.);

Literatūra 

 Sienkiewicz, Henryk; tr. by W. S. Kuniczak (1991). The Deluge. Fort Washington, Pennsylvania: Copernicus Society of America. ISBN 0-87052-004-0.
 Sienkiewicz, Henryk; tr. by Bernard W. A. Massey, ed. by Miroslaw Lipinski (2000). „Chapters 20 and 21“. The Teutonic Knights. New York: Hippocrene Books, Inc.. ISBN 0-7818-0433-7 Illustrated Edition.
 Janusz Hochleitner: Amber extraction in the Varmia and Masuria region in the 16-19th centuries. In Bursztynisko 31, Danzig 2008
 B. Kosmowska-Ceranowicz: Die tertiären und quartären Bernsteinvorkommen in Polen. In: Bernstein – Tränen der Götter. Bochum 1996.
 W. Gierlowski: Die Gewinnung und Verarbeitung von Bernstein in Polen (1945–1995). In: Bernstein – Tränen der Götter. Bochum 1996.
 Wincenty Szydlik, Robert Szydlik, Osadnictwo Kurpiowskie na Puszczy Białej, Ostrołęka 2001

Mazovija
Lenkijos gyventojai
Slavai
Zbuinos valsčius
Turošlo valsčius
Novogrudo valsčius